DECRETO 96/2008, do 24 de abril, polo que se aproba o cambio de titularidade duns treitos das estradas autonómicas AC-154 Miño (N-651)-praia de Miño p.k. 0+000 ao p.k. 1+210 e da AC-160 Miño (N-651)-Vilamateo p.k. 0+000 ao p.k. 0+350 a prol do Concello de Miño.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 14/05/2008

O Concello de Miño, con data 7 de novembro de 2006, solicita a transferencia da titularidade dos treitos da estrada AC-154 Miño (N-651)-praia de Miño, p.k. 0+000 ao p.k. 1+210 e AC-160 Miño (N-651) Vilamateo, p.k. 0+000 ao 0+350
Con data 23 de abril de 2007, o Servizo de Conservación e Explotación da Subdirección Xeral de Estradas, da Dirección Xeral de Obras Públicas, emite informe favorable sobre o cambio de titularidade dos tramos comprendido entre o pk 0+000 ao p.k. 1+210 e o p.k. 0+000 ao p.k. 0+350 das estradas AC-154 Miño (N-651)-praia de Miño e Miño (N-651)-Vilamateo, respectivamente a prol do Concello de Miño.
O 12 de xuño de 2007 o Concello do Miño manifesta a súa aceptación do exposto no informe-proposta.
O artigo 54 da Lei 4/1994, do 14 de setembro, de estradas de Galicia, establece que as estradas autonómicas ou provinciais ou os treitos determinados delas en que a circulación adquira características urbanas entregaranse aos concellos respectivos.
A Consellería de Política Territorial, Obras Públicas e Transportes estimou adecuado o cambio de titularidade dos tramos comprendido entre o p.k. 0+000 ao p.k. 1+210 e o pk 0+000 ao p.k. 0+350 das estradas AC-154 Miño (N-651)-praia de Miño e Miño (N-651)-Vilamateo, respectivamente, susceptible de cesión ao concello por estar incluída no Decreto 308/2003, do 26 de xuño, polo que se aproba a relación de estradas de titularidade da Comunidade Autónoma de Galicia, facendo referencia a aquelas susceptibles de ser transferidas por non dar continuidade a itinerarios ou ser treitos antigos de estradas en que se fixeron variantes de trazado, tendo en conta que a estrada citada adquiriu características netamente urbanas.
Nos treitos das estradas AC-154 e AC-160, que se ten previsto transferir, concorren as seguintes características: son estradas da rede secundaria de estradas da provincia da Coruña. Nos treitos comprendidos entre o p.k. 0+000 ao p.k. 1+210 e o p.k. 0+000 ao p.k. 0+350, existen beirarrúas, e ten edificacións e servizos urbanos.
Conforme o sinalado no artigo 5 da Lei 4/1994, do 14 de setembro, de estradas de Galicia, tras o acordo entre as administracións afectadas, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia en reunión do día vinte e catro de abril de dous mil oito,
DISPOÑO:
Artigo 1º.-Apróbase o cambio de titularidade a favor do Concello de Miño da AC-154 Miño (N-651)-praia de Miño p.k. 0+000 ao p.k. 1+210 e da AC-160 Miño (N-651)-Vilamateo p.k. 0+000 ao p.k. 0+350 a prol do Concello de Miño
Artigo 2º.-En aplicación do previsto no artigo 4 da Lei 4/1994, do 14 de setembro, de estradas de Galicia, os treitos mencionados incorporaranse á relación de estradas de titularidade do Concello de Miño.
Artigo 3º.-Correspóndelle ao Concello de Miño, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Artigo 4º.-A entrega da vía formalizarase, durante os dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e catro de abril de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes